Na temelju članka 39. stavak 2. Zakona o proračunu („Narodne novine“ 87/08, 136/12 i 15/15) i članka 27. Statuta Grada Zlatara („Službeni glasnik Krapinsko-zagorske županije“ 36 A/13 i 9/18), Gradsko vijeće Grada Zlatara na \_\_\_\_ sjednici \_\_\_\_\_\_\_\_\_ 2019. godine donijelo je

**O D L U K U**

**o izmjeni Odluke o izvršenju**

**Proračuna Grada Zlatara za 2019. godinu**

Članak 1.

U Odluci o izvršenju Proračuna Grada Zlatara za 2019. godinu („Službeni glasnik Krapinsko-zagorske županije“ 52/18, 21/19, 42/19), u članku 3. stavak 2. mijenja se i glasi:

„Stvarni rashodi i izdaci Grada u 2019. godini ne smiju prema ovome Proračunu biti veći od 27.072.452,02 kuna.“

Članak 2.

U Odluci o izvršenju Proračuna Grada Zlatara za 2019. godinu ( „Službeni glasnik Krapinsko-zagorske županijeʺ br. 52/18, 21/19, 42/19), dodaje se članak 27.a. koji glasi:

„II. izmjenom i dopunom Proračuna Grada Zlatara za 2019. godinu u posebnom dijelu Proračuna sredstva za realizaciju kapitalnog projekta K100002 Rekonstrukcija i dogradnja Dječjeg vrtića u Zlataru smanjuju se za iznos od 9.126.375,00 kuna, s iznosa 9.126.375,00 na iznos od 0,00 kuna jer neće doći do realizacije. Trenutno smanjena sredstva ponovo će se predvidjeti u Proračunu Grada Zlatara za 2020. godinu.

U posebnom dijelu Proračuna Grada Zlatara za 2019. godinu sredstva za realizaciju tekućeg projekta T100001 Projektiranje dječjeg vrtića predviđaju se u iznosu od 0,00 kuna jer neće doći do realizacije. Sredstva za realizaciju u iznosu od 500.000,00 kuna predvidjeti će se u Proračunu Grada Zlatara za 2020. godinu. Ovime se osiguravaju sredstva za potpisivanje ugovora o izradi izvedbenog projekta rekonstrukcije postojećeg Dječjeg vrtića Uzdanica u Zlataru i ugovora o vršenju stručnog nadzora za projekt rekonstrukcije postojećeg Dječjeg vrtića Uzdanica u Zlataru.

II. izmjenom i dopunom Proračuna Grada Zlatara za 2019. godinu u posebnom dijelu Proračuna sredstva za realizaciju kapitalnog projekta K100001 Rekonstrukcija javne rasvjete smanjuju se za iznos od 4.500.000,00 kuna, s iznosa od 5.500.000,00 kuna na iznos od 1.000.000,00 zbog neizvjesnosti da li će se dio plaćanja ostvariti u 2019. godini. Ugovoreni iznos sredstava ponovo će se predvidjeti u Proračunu Grada Zlatara za 2020. godinu.“

Članak 2.

Ova Odluka će se objaviti u „Službenom glasniku Krapinsko - zagorske županije“, a stupa na snagu dan nakon objave.

**GRADSKO VIJEĆE GRADA ZLATARA**

KLASA: 400-06/19-01/25

URBROJ: 2211/01-01-\_\_\_\_\_

Zlatar, \_\_\_\_\_\_\_\_\_\_\_\_\_\_\_\_\_\_

**PREDSJEDNIK**

Krunoslav Klancir, dipl. ing. agr.